CELEX: 62021TN0078
Language: bg
Date: 2021-08-24 00:00:00
Title: Дело T-78/21: Жалба, подадена на 24 август 2021 г. — PV/Комисия

25.10.2021   
            
            
               BG
            
            
               Официален вестник на Европейския съюз
            
            
               C 431/38
            
         
      Жалба, подадена на 24 август 2021 г. — PV/Комисия
      (Дело T-78/21)
      (2021/C 431/46)
      Език на производството: френски
      
         Страни
      
      
         Жалбоподател: PV (представител: D. Birkenmaier, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба за допустима и основателна,
               
            и съответно
      
                  —
               
               
                  да отмени следните решения: отхвърлянето на първоначалното искане D/191/20 от 20 юли 2020 г., отхвърлянето на жалбата по административен ред R/458/20 от 29 януари 2021 г., отхвърлянето на жалбата по административен ред R/137/21 от 1 юли 2021 г. и отхвърлянето на жалбата по административен ред R/512/20 от 26 февруари 2021 г. във всички техни аспекти въз основа на общия принцип на правото „fraus omnia corrompit“, измамни действия или накърняване на социалните права, забранено с член 34 от Хартата,
               
            
                  —
               
               
                  да отмени отхвърлянето на жалбата по административен ред R/512/20 от 26 февруари 2021 г., вследствие на нарушение на член 41, параграф 2, буква a) от Хартата,
               
            
                  —
               
               
                  да присъди следните обезщетения на основание членове 268 ДФЕС и 340 ДФЕС:
                  
                              —
                           
                           
                              да разпореди поправяне на неимуществени вреди в размер на 100 000 EUR и на имуществени вреди в размер на 47 221,02 EUR, които произтичат от отхвърлянето на жалбите срещу оспорените решения и възлизат общо на сумата от 147 221,02 EUR, с възможността тя да бъде преразгледана и увеличена с мораторни и компенсаторни лихви до момента на пълното ѝ изплащане,
                           
                        и във всички случаи
               
            
                  —
               
               
                  да осъди ответника за заплати всички съдебни разноски, включително тези за правна помощ.
               
            
         Основания и основни доводи
      
      Жалбоподателят изтъква десет основания в подкрепа на жалбата.
      
                  1.
               
               
                  Първо основание: нарушение на членове 1, 3, 4 и член 31, параграф 1 от Хартата на основните права на Европейския съюз (наричана по-нататък „Хартата“), както и на член 1д, параграф 2 и член 12а от Правилника на длъжностните лица на Европейския съюз (наричан по-нататък „Правилникът“).
               
            
                  2.
               
               
                  Второ основание: нарушение на общия принцип на правото „fraus omnia corrumpit“ и на член 41, параграф 1 от Хартата поради използването на подправен подпис в решението за отнемане на всички пенсионни права жалбоподателя.
               
            
                  3.
               
               
                  Трето основание: измамни действия и присвояване на средства, довели до ново нарушение на принципа „fraus omnia corrumpit“.
               
            
                  4.
               
               
                  Четвърто основание: нарушение на членове 59 и 60 от Правилника, нарушение на принципа на законността и на обществения ред от служба „Управление и плащане по индивидуални права“ (PMO) на Комисията, която служба не е имала компетентност да отнеме пенсионните права с произволна санкция, наложена само на едно лице.
               
            
                  5.
               
               
                  Пето основание: съществено нарушение на член 34 от Хартата с накърняване на социални права и нарушение на член 77 от Правилника, довело до отнемане на пенсионните права.
               
            
                  6.
               
               
                  Шесто основание: нарушение на принципа „non bis in idem“ и на член 50 от Хартата, както и на член 9, параграф 3 от приложение IX към Правилника.
               
            
                  7.
               
               
                  Седмо основание: съществено нарушение на член 41, параграф 2, буква а) от Хартата и незачитане на правото на изслушване.
               
            
                  8.
               
               
                  Осмо основание: нарушение на принципа на пропорционалност, тъй като санкцията освобождаване от длъжност е най-тежката санкция, предвидена в Правилника, и освен това към нея Комисията е добавила и пожизнено отнемане на всички пенсионни права.
               
            
                  9.
               
               
                  Девето основание: злоупотреба с власт от службите на PMO, тъй като решението за намаляване на пенсията „pro tempore“ може да бъде взето само от тристранния орган по назначаването в рамките на дисциплинарно производство по освобождаване от длъжност съгласно член 9, параграф 1, буква з) от приложение IX към Правилника.
               
            
                  10.
               
               
                  Десето основание: нарушение на принципа на равно третиране и на член 20 от Хартата. Жалбоподателят твърди, че на длъжностно лице, освободено от длъжност по много по-сериозни причини отколкото жалбоподателя, понесло по-лека санкция, що се отнася до удържането от пенсията му съгласно Правилника.